“Ilse se besering het op ‘n ontydige tyd gebeur. Ons het egter vertrou dat die prosesse wat die span rondom haar in plek gesit het, haar op ‘n plek gaan bring waar sy kompeterend sou wees vir die goue medalje. Aan die begin van die jaar het ons gehoop om twee Wêreldrekords te vebeter. Met die besering moes ons dit heroorweeg. Een van die uitkomste vir Ilse was om met vreugde te gaan deelneem en hoop te bring vir ander. Deur twee goue medaljes te wen na die besering weet ek dat sy diep dankbaar en vol vreugde vir die uitkoms was.”